text: Kom til Hamborg på rekordtid
  08 juni 2015 kl. 13.02
  Ny grænsebanegård i Flensborg skal nedsætte rejsetiden mellem Danmark og Tyskland.
  
  Politikere fra begge sider af grænsen og på begge sider af de politiske fløje ønsker en ny dansk ? tysk banegård, der skal være med til at spare rejsetid, så det eksempelvis bliver hurtigere at rejse mellem Århus og Hamborg.
  I dag tager det 5 timer at rejse med tog fra Århus til Hamborg, mens turen kan klares på 3 timer og 20 minutter i bil. Årsagen til at togrejsen tager så lang tid er, at banegården i Flensborg i dag er placeret på en måde, så det tager lang tid at komme fra Padborg til Flensborg.
  En ny banegård kan ifølge politikerne nedsætte rejsetiden med omkring 70 minutter.
  Banegården ligger langt fra det hovedspor, der forbinder Padborg og Hamborg og derfor skal togene køre en lang omvej for at komme frem til banegården.
  Det skal en helt ny banegård rette op på og derfor er det et stort ønske hos danske og tyske politikere
  - En ny dansk-tysk banegård vil ikke bare spare kostbar rejsetid, det vil også binde grænselandet langt bedre sammen og forbedre vilkårene for de togrejsende i Sønderjylland og Sydslesvig, siger Venstres Ellen Trane Nørby, der er en af de politikere, der i dag besøger Flensborgs borgmester Simon Faber.
  Se klip med Ellen Trane Nørby og Stephan Kleinschmidt her
  Varighed 0:35
  